सरकार ने सभी दवा विक्रेताओं के लिए जेनेरिक दवाओं को सामने रखना अनिवार्य बना दिया है। सरकार के इस कदम का मकसद हेल्थकेयर सेवाओं को किफायती बनाना है। सरकार के ड्रग टेक्नीकल एडवाइजरी बोर्ड द्वारा इस संबंध में निर्णय लिया गया और भारत के दवा महानियंत्रक ई ईश्वर रेड्डïी द्वारा मंगलवार को सभी राज्य सरकारों को इस संबंधी में जानकारी भेजी गई। रेड्डïी ने कहा, 'यह निर्णय लिया गया है कि हरेक रिटेल आउटलेट को जेनेरिक दवाओं को रखने के लिए अलग शेल्फ या रैक की व्यवस्था होनी चाहिए।' जेनेरिक दवाओं को अन्य दवाओं से अलग रखा जाएगा और सरकारी निर्देश के अनुसार यह उपभोक्ताओं को सामने दिखनी चाहिए।